Nicio problemă, poți șterge locația dacă știi că nu e adevărată.

Legat de adăugarea fără verificare, prefer să adaug POIuri învechite sau greșite decât să avem note nerezolvate ani întregi. Consider că lipsa POIurilor e unul dintre cele mai mari neajunsuri care împiedică popularizarea aplicațiilor pe baza OSM. Pe lângă asta, un utilizator căruia nu i s-a răspuns la notă va fi descurajat în a mai semnala greșeli sau poate chiar în a folosi OSM/aplicație derivată OSM. 

Ai grijă cu folosirea Google Map Street View, pentru păstrarea datelor open în proiectul OSM suntem supuși unor legi de copyright destul de stricte, iar toate produsele Google Maps sunt incompatibile cu licența OSM. (Scrie chiar pe site-ul Google că este interzisă derivarea de informații pe baza Google StreetView - https://about.google/brand-resource-center/products-and-services/geo-guidelines/ ) - de aceea există și servicii alternative, KartaView și Mapillary care oferă imaginile la liber pentru editare OSM.